ddrg/super_eurlex huggingface dataset:
(3)

Lokaliteterne på listen over lokaliteter af fællesskabsbetydning i det biogeografiske sortehavsområde indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
(3)

Lokaliteterne på listen over lokaliteter af fællesskabsbetydning i det boreale biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
(11)

For at gøre det muligt for Kommissionen effektivt at overvåge, om virksomhederne overholder tilsagnene, når der forelægges en anmodning om overgang til fri omsætning i overensstemmelse med tilsagnene for de relevante toldmyndigheder, er fritagelsen for antidumpingtolden betinget af, at der forelægges en faktura, som mindst indeholder de oplysninger, der er anført i bilaget til gennemførelsesforordning (EU) 2015/82. Disse oplysninger er også nødvendige, for at toldmyndighederne med en tilstrækkelig grad af nøjagtighed kan afgøre, om forsendelserne svarer til handelsdokumenterne. Hvis der ikke fremlægges en sådan faktura, eller hvis andre betingelser i ovennævnte gennemførelsesforordning ikke opfyldes, skal der betales antidumpingtold med den relevante sats.
(4)

Afgørelse 2014/219/FUSP fastsatte det finansielle referencegrundlag til 5 500 000 EUR for de første ni måneder efter dens ikrafttræden. Der bør fastsættes et nyt referencegrundlag for perioden på tolv måneder fra den 15. januar 2015. Afgørelse 2014/219/FUSP bør ændres med henblik herpå.
(4)

Kommissionen har efter at have undersøgt standard EN 1870-17:2012 sammen med repræsentanter for det udvalg, der er nedsat ved artikel 22 i direktiv 2006/42/EF, fastslået, at standarden ikke opfylder de væsentlige sundheds- og sikkerhedskrav i punkt 1.4.2 Særlige krav til afskærmninger i bilag I til direktiv 2006/42/EF, da den tillader konstruktøren at vælge at montere afskærmninger, der yder forskellige sikkerhedsniveauer, uden at henvise til en risikoanalyse.
(12)

Fabrikanten fremsendte sammen med sit svar en rapport udarbejdet af de schweiziske myndigheder. I rapporten nævnes en skrivelse fra de schweiziske myndigheder til Ribcap, hvor de bl.a. kræver, at der ikke længere reklameres for produktet på en sådan måde, at der gives indtryk af, at hovedet beskyttes mod kvæstelser i tilfælde af fald under udøvelse af aktiviteter, der indebærer brug af udstyr som f.eks. ski, snowboard og cykel. Den ajourførte produktbeskrivelse gav sammen med en omfattende advarsel Ribcap mulighed for at markedsføre sine produkter som »hatte med indsyede beskyttere«, PV kategori I.
(1)

For at sætte gang i den langsigtede innovation i jernbanesektoren bør fællesforetagendet Shift2Rail i samråd med Det Europæiske Jernbaneagentur og teknologiplatformen ERRAC (det europæiske rådgivningsorgan for jernbaneforskning) oprette og udarbejde en masterplan for Shift2Rail.
(3)

Disse forhandlinger er blevet afsluttet med et godt resultat, og aftalen om videnskabeligt og teknologisk samarbejde mellem Den Europæiske Union og Færøerne, hvorved Færøerne associeres til Horisont 2020 — rammeprogrammet for forskning og innovation (2014-2020) (»aftalen«) bør undertegnes og anvendes midlertidigt indtil afslutningen af procedurerne for dens indgåelse —
a)

en liste over mødedeltagere, en liste over embedsmænd, der ledsager dem, og en liste over eventuelle observatører eller eksperter, der deltager i mødet
(2)

På grund af den økonomiske krise vil det for et betydeligt antal projekter, der har opnået tilsagn om støtte efter afgørelse 2010/670/EU, ikke være muligt at træffe en endelig finansieringsbeslutning senest 24 måneder efter vedtagelsen af tilsagn om støtte for VE-demonstrationsprojekter eller senest 36 måneder efter vedtagelsen af tilsagn om støtte for CCS-demonstrationsprojekter. Det vil derfor heller ikke være muligt at starte driften af sådanne projekter senest fire år efter vedtagelsen af tilsagn om støtte. Fristerne for den endelige investeringsbeslutning og idriftstagningsdatoen bør derfor forlænges med to år. Der bør også anvendes en overgangsperiode på et år med hensyn til idriftstagningsdatoen.
(9)

Produktionsomkostningerne for rørsukker i Brasilien, inklusive administrative omkostninger, udgør 294 EUR pr. ton rå rørsukker. Det forekommer usandsynligt, at omkostningerne ved rensning, formaling og pakning af økologisk rørsukker i Curaçao, som Kommissionen er blevet oplyst, vil være højere end 294 EUR pr. ton, selv efter tillæg af transportomkostningerne til EU. Disse omkostninger skal snarere anses for at omfatte andre indirekte omkostninger og gevinster. For at sikre en bæredygtig økonomisk aktivitet bør produktionsomkostningerne i Curaçao, hvor der kun foretages enkel forarbejdning, herunder transportomkostninger til Unionen, være lavere eller lig med omkostningerne til dyrkning og forarbejdning af rørsukker i Brasilien. Hvis 294 EUR pr. ton betragtes som realistiske omkostninger ved rensning, formaling og pakning af økologisk rå rørsukker i Curaçao og transport til EU, kan der derfor opnås et overskud efter skat på 192 EUR pr. ton. Det anses for uforholdsmæssigt at generere en fortjeneste på blot 25,42 EUR pr. ton for rørsukker fremstillet efter formaling af sukker fra tredjelande i Curaçao, samtidig med at der indrømmes toldfri adgang til Unionen og fritagelse for importafgifter på 419 EUR pr. ton sukker fra tredjelande.
(5)

På grundlag af de fremlagte dokumenter og seertal fra de polske myndigheder har Kommissionens tjenestegrene kontrolleret, at listen over begivenheder, som er blevet udarbejdet i henhold til artikel 14, stk. 1, i direktiv 2010/13/EU, opfylder mindst to af følgende kriterier, der anses for at være pålidelige indikatorer for, om begivenheder er af væsentlig samfundsmæssig interesse: i) begivenheden er af særlig almen interesse for medlemsstatens befolkning og ikke blot af betydning for dem, der sædvanligvis følger med i den pågældende sport eller aktivitet, ii) begivenheden har en generelt anerkendt og klar kulturel betydning for medlemsstatens befolkning, især som katalysator for kulturel identitet, iii) begivenheden omfatter landsholdets deltagelse i forbindelse med en kamp eller turnering af international betydning, og iv) begivenheden har traditionelt været udsendt på gratis TV og har tiltrukket et stort antal seere.
(102)

Som bemærket i betragtning 48, litra c), forklarer Letland endelig, at man mente, at EBRD ville have været villig til at forlænge løbetid for sine lån til Citadele. Selv om EBRD's deltagelse ville have kompliceret sagen, mener Kommissionen, at en privat majoritetsaktionær, som overvejer at forlænge løbetiden for sine efterstillede lån til fordel for Citadele, i en sådan situation i det mindste ville have henvendt sig til minoritetsaktionæren, som også har indskudt kapital i Citadele, for at undersøge, om denne ville enten i) dele omkostningerne til den yderligere støtte til Citadele ved at forlænge løbetiden for vedkommendes lån eller ii) deltage i en alternativ ordning direkte med majoritetsaktionæren, for så vidt angår omkostningerne til den anden foranstaltning. På grundlag af det markedsøkonomiske investorprincip kan Kommissionen ikke godtage, at en majoritetsaktionær i et selskab ville have påtaget sig alle omkostningerne til at sikre værdien af alle investeringer i selskabet og derved sikret værdien af investeringen for en minoritetsaktionær uden overhovedet at henvende sig til sidstnævnte for at få vedkommende til at bidrage.
(6)

I henhold til punkt 3 i tillæg 2-A-1 til aftalen har Korea mulighed for at anvende en licensordning til at forvalte og gennemføre visse toldkontingenter. Parterne skal inden for rammerne af Udvalget for Handel med Varer aftale de generelle retningslinjer og procedurer for licensordningen, herunder de krav, der skal opfyldes for at være berettiget til toldkontingenter, og alle ændringer hertil.
(2)

I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved brev af 12. november 2014 de øvrige medlemsstater om Rumæniens anmodning. Ved brev af 13. november 2014 underrettede Kommissionen Rumænien om, at den rådede over alle de oplysninger, den fandt nødvendige for at kunne vurdere anmodningen.
(4)

Målene for Unionen, dens medlemsstater og Island er opført i Dohaændringen i en fodnote, hvoraf det fremgår, at disse mål bygger på den opfattelse, at de vil blive opfyldt i fællesskab i overensstemmelse med artikel 4 i Kyotoprotokollen. Unionen, dens medlemsstater og Island udsendte også en fælles erklæring i forbindelse med vedtagelsen af Dohaændringen den 8. december 2012, hvoraf det fremgår, at de har til hensigt at opfylde deres forpligtelser for den anden forpligtelsesperiode i fællesskab. Erklæringen blev aftalt på et ad hoc-møde mellem EU-ministre i Doha og godkendt af Rådet den 17. december 2012.
(71)

Under hensyntagen til ovenstående mener Kommissionen, at støtteforanstaltningen kan anses for at være nødvendig for at bevare og genoprette et mangfoldigt filmlandskab i Italien i en digital kontekst. Den fortsatte tilstedeværelse af forskellige biograftyper, lige fra arthousebiografer med én biografsal til flersalsbiografer med en kommerciel programlægning, er af afgørende betydning for at sikre, at Italiens biografgængere fortsat tilbydes en bred vifte af film. Som anerkendt i bemærkningerne modtaget fra de interesserede parter udgør digitaliseringen af film en udfordring for filmindustrien som helhed, og de kommercielle omstillingsmodeller er kun let tilgængelige for de største biografnetværk. Markedsdataene fra de italienske myndigheder har vist, at gennemførelsen af foranstaltningen i henhold til de minimis-reglerne ikke har været tilstrækkelig til at gennemføre denne omstilling fuldt ud, navnlig for biografer med mere end en biografsal. Selv om visse biografer ganske rigtigt havde adgang til VPF-aftaler, dækker de kommercielle omstillingsmodeller ikke alle omkostningerne ved digitalisering af film (se betragtning 32). Offentlig støtte kan også anses for nødvendig i disse tilfælde, så længe den ydes som supplerende støtte, der sikrer, at foranstaltningen fortsat er forholdsmæssig uanset den pågældende biograftype.
(3)

Den kompetente myndighed i Kina har forelagt en ansøgning om godkendelse af Diagnostic Laboratory for Rabies and Wildlife Associated Zoonoses (DLR) under Changchun Veterinary Research Institute i Changchun og Laboratory of Epidemiology under Military Veterinary Research Institute i Changchun, som bakkes op af en gunstig evalueringsrapport for de pågældende laboratorier udarbejdet af ANSES og dateret den 15. september 2014.
(3)

Formålet med protokollen er at fastlægge de finansielle og tekniske regler, der gør det muligt for Republikken Aserbajdsjan at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver mulighed for adgang til bistand, navnlig finansiel bistand, der skal ydes af Unionen i henhold til disse programmer. Denne ramme finder kun anvendelse på programmer, som de relevante retsakter om deres oprettelse giver Republikken Aserbajdsjan mulighed for at deltage i. Undertegnelsen og den midlertidige anvendelse af protokollen medfører således ikke udøvelse af beføjelser i henhold til de forskellige sektorspecifikke politikker, der forfølges med programmerne, da disse udøves ved programmernes oprettelse.
(53)

For det andet bemærker Kommissionen, at SDVO tilsyneladende ikke havde planlagt anskaffelsen af de yderligere 87 bure som en tidsbegrænset aktion, der udelukkende skulle tjene til at muliggøre forsøget. SDVO har behandlet anskaffelsen af burene som en investering og har forsøgt at finder måder, hvorpå investeringen kunne give afkast. Allerede i 2008 havde SDVO således planer om at fortsætte muslingeopdrættet via et nyoprettet datterselskab. I 2009, efter at SDVO officielt var holdt op med at sælge Flanders Queen Mussel, forsatte fonden desuden muslingeopdrættet i de 87 bure. Faktisk bortforpagtede og udlejede SDVO sin infrastruktur og høsttjenester til en anden virksomhed og fortsatte således en kommerciel aktivitet. Det forhold, at der blev etableret et datterselskab med henblik på at drive muslingeprojektet, bekræfter tilsyneladende, at SDVO ikke reelt havde til hensigt kun at fremskaffe resultater til gavn for sektoren som helhed.
(2)

Kommissionen indledte undersøgelsen som følge af en klage, der blev indgivet den 3. januar 2014 af Dansk Akvakultur (»klageren«) på vegne af producenter, der tegner sig for mere end 25 % af den samlede EU-produktion af visse former for regnbueørred. Klagen indeholdt umiddelbare beviser for, at der fandt dumping sted af visse former for regnbueørred, og for væsentlig skade som følge heraf, hvilket Kommissionen anså for tilstrækkeligt til at berettige indledningen af en undersøgelse.
(4)

I 2013 foretog Kommissionen sin vurdering af enhedsrater for afgiftszoner for 2014 med støtte fra præstationsvurderingsorganet (PRB) og Eurocontrols centrale kontor for opkrævning af overflyvningsafgifter, idet den anvendte data og supplerende oplysninger forelagt af medlemsstaterne. Som følge heraf vedtog Kommissionen afgørelse 2013/631/EU (6). Ved denne afgørelse meddelte Kommissionen medlemsstaterne i overensstemmelse med artikel 17, stk. 1, litra d), i gennemførelsesforordning (EU) nr. 391/2013, at den var kommet til den konklusion, at de til Kommissionen fremsendte enhedsrater for afgiftszoner for 2014 er i overensstemmelse med gennemførelsesforordning (EU) nr. 390/2013 og (EU) nr. 391/2013.
(3)

Formålet med protokollen er at fastlægge de finansielle og tekniske regler, der gør det muligt for Den Libanesiske Republik at deltage i visse EU-programmer. Den i protokollen fastsatte horisontale ramme fastlægger principper for økonomisk, finansielt og teknisk samarbejde og giver Den Libanesiske Republik mulighed for at modtage bistand, navnlig finansiel bistand, fra Unionen i forbindelse med disse programmer. Denne ramme finder kun anvendelse på de EU-programmer, som de relevante til grund liggende retsakter giver Den Libanesiske Republik mulighed for at deltage i. Undertegnelsen og den midlertidige anvendelse af protokollen medfører således ikke udøvelse af beføjelser inden for de forskellige sektorpolitikker, som søges gennemført med programmerne, da disse beføjelser udøves ved programmernes oprettelse.
(1)

Ved Kommissionens afgørelse C(2013) 8915 af 12. december 2013 om oprettelse af Det Europæiske Forskningsråd (2) oprettede Kommissionen Det Europæiske Forskningsråd (»EFR«) for perioden fra den 1. januar 2014 til den 31. december 2020 som middel til at gennemføre de aktioner under del I »Videnskabelig topkvalitet«, der vedrører det specifikke mål »Det Europæiske Forskningsråd (EFR)«, jf. artikel 3, stk. 1, litra a), i afgørelse 2013/743/EU.
(4)

Aftalen nedsætter en blandet komité med ansvar for at overvåge dens gennemførelse. Desuden kan Den Blandede Komité i overensstemmelse med aftalen godkende visse ændringer af aftalen. For at lette godkendelsen af sådanne ændringer er det med forbehold af særlige betingelser hensigtsmæssigt at bemyndige Kommissionen til at godkende dem efter forenklet procedure.
3.

Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, så den holdning, der skal indtages på Unionens vegne, tager hensyn til de seneste statistiske, biologiske og andre oplysninger, der er fremsendt til Kommissionen. Med henblik herpå og på grundlag af disse oplysninger fremsender Kommissionens tjenestegrene i rette tid inden det relevante møde i Den Blandede Komité et dokument, der fastlægger enkelthederne i forslaget til Unionens holdning, til Rådet eller dets forberedende organer med henblik på drøftelse og godkendelse. Unionens påtænkte holdning i det forberedende dokument betragtes som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet. Hvis det på senere møder, herunder på stedet, er umuligt at nå til enighed, så Unionens holdning tager hensyn til nye de elementer, henvises sagen til Rådet eller dets forberedende organer. Kommissionen opfordres til i rette tid at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre denne afgørelse.
(18)

Det er ikke muligt at løse dette pladsproblem med den aktuelle placering, fordi bagagesorteringsanlæggets placering gør det umuligt at udbygge anlægget til andre områder. Det ville ikke være en realistisk løsning at anvende et underjordisk niveau som følge af grundvandsspejlet og den deraf følgende risiko for oversvømmelse. En ekstern placering med henblik på at opføre en udvidelse af sorteringsanlægget vil kræve en betydelig ombygning, som i høj grad vil påvirke de bestående trafikprocesser og medføre store udgifter, samtidig med at der kan drages tvivl om et sådant anlægs effektivitet.
(10)

Malinger, som de nævnte produkter blandes i, er blandinger, som i den form, malingproducenterne leverer dem til kunderne i, danner et aktivstof og er bestemt til at have en biocidfunktion på anden vis end blot ved fysisk eller mekanisk påvirkning, og de falder dermed ind under definitionen af et biocidholdigt produkt.
3.

Når en afgørelse om ændringer af protokollen som nævnt i punkt 1 forventes at blive vedtaget på et møde i Den Blandede Komité, træffes de nødvendige foranstaltninger, således at den holdning, der skal indtages på Unionens vegne, tager hensyn til de seneste statistiske, biologiske og andre oplysninger, der er fremsendt til Kommissionen. Med henblik herpå og på grundlag af disse oplysninger fremsender Kommissionens tjenestegrene i rette tid inden det relevante møde i Den Blandede Komité et dokument, der fastlægger enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse. Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet. Hvis det på senere møder, herunder på stedet, er umuligt at nå til enighed, så Unionens holdning tager hensyn til nye de elementer, henvises sagen til Rådet eller dets forberedende organer.
DA Den Europæiske Unions Tidende L 64/1

RÅDETS AFGØRELSE (EU) 2015/372

af 8. oktober 2014

om undertegnelse på Unionens og dens medlemsstaters vegne og om midlertidig anvendelse af en protokol om ændring af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,

under henvisning til akten om Kroatiens tiltrædelse, særlig artikel 6, stk. 2, andet afsnit,

under henvisning til forslag fra Europa-Kommissionen, og

ud fra følgende betragtninger:

(1) Den 14. september 2012 bemyndigede Rådet Kommissionen til på vegne af Unionen, dens medlemsstater og Republikken Kroatien at indlede forhandlinger med henblik på indgåelse af en protokol om ændring af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side (1) for at tage hensyn til Republikken Kroatiens tiltrædelse af Den Europæiske Union (»protokollen«).

(2) Den 12. december 2013 nåede parterne til enighed og afsluttede forhandlingerne.

(3) Protokollen bør undertegnes på vegne af Unionen og dens medlemsstater med forbehold af senere indgåelse.

(4) Protokollen bør anvendes midlertidigt —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Unionens og dens medlemsstaters vegne af protokollen om ændring af Euro-Middelhavs-aftalen om luftfart mellem Den Europæiske Union og dens medlemsstater på den ene side og Staten Israels regering på den anden side for at tage hensyn til Republikken Kroatiens tiltrædelse af Den Europæiske Union med forbehold af indgåelse af protokollen.

Teksten til protokollen er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

I overensstemmelse med protokollens artikel 3, stk. 2, anvendes den midlertidigt fra parternes undertegnelse heraf (2) i afventning af dens ikrafttræden.

Artikel 4

Denne afgørelse træder i kraft på dagen for vedtagelsen.

Udfærdiget i Luxembourg, den 8. oktober 2014. På Rådets vegne M. LUPI Formand

(1) Teksten til aftalen er offentliggjort i EUT L 208 af 2.8.2013, s. 3.

(2) Den dato, fra hvilken protokollen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.
(2)

Den 15. februar 1985 blev USA indrømmet en undtagelse fra forpligtelser i henhold til artikel I, stk. 1, i den almindelige overenskomst om told og udenrigshandel 1994 (»GATT 1994«) for perioden fra den 1. januar 1984 til den 30. september 1995. Den 15. november 1995 blev USA indrømmet en fornyelse af denne undtagelse til den 30. september 2005 og igen den 29. maj 2009 til den 31. december 2014 i det omfang, det er nødvendigt for at tillade USA at indrømme toldfri behandling til importen af berettigede produkter med oprindelse i begunstigede centralamerikanske og caribiske lande og territorier (»begunstigede lande«), der er udpeget i henhold til bestemmelserne i »Caribbean Basin Economic Recovery Act« af 1983 som ændret ved »Caribbean Basin Economic Recovery Expansion Act« af 1990 og »United States-Caribbean Basin Trade Partnership Act«, »Haitian Hemispheric Opportunity through Partnership Encouragement Act« af 2006 og »Haitian Hemispheric Opportunity through Partnership Encouragement Act« af 2008 (»gældende undtagelse«).